Հերման Օբերտ

Հերման Յուլիուս Օբերտ (, ), գերմանացի ֆիզիկոս և ինժեներ, հրթիռային տեխնիկայի և տիեզերագնացության հիմնադիրներից։

Սովորել է Մյունխենի (1913-1914, 1919-1920), Կլուժի (1919), Գյոթինգենի (1920-1921), Հայդելբերգի (1921-1923) համալսարաններում։

Աշխատել է Ռումինիայում, Ավստրիայում, Գերմանիայում (1940-1945, մասնավորապես Պենեմյունդեում), Իտալիայում, ԱՄՆ-ում (մասնակցել է ամերիկացի ԵԱԱ-ների և մի շարք հրթիռների ստեղծման աշխատանքներին), 1958-ից՝ ԳՖՀ–ում։

Օբերտը մշակել է հրթիռների թռիչքի տեսության և մթնոլորտի հետազոտման համար դրանց օգտագործման մի շարք հարցեր։ Հրթիռային տեխնիկայի և տիեզերական թռիչքների գերմանական ընկերության (1963 թվականից կոչվում է Օբերտի անվամբ) հիմնադիրներից է։ 1951 թվականին ընկերությունը սահմանել է Օբերտի անվամբ մեդալ, որը շնորհվում է հրթիռային տեխնիկայի և տիեզերագնացության բնագավառի հիմնարար հետազոտությունների և ակնառու նվաճումների համար։

Ծանոթագրություններ 

Գերմանացի ֆիզիկոսներ
Գերմանացի գյուտարարներ
Գերմանացի ճարտարագետներ
Մյունխենի համալսարանի շրջանավարտներ
Հայդելբերգի համալսարանի շրջանավարտներ
Առաջին համաշխարհային պատերազմի մասնակիցներ
Գերմանացի սցենարիստներ